Legal Document

Category: 1150

Text:
8. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Α-ΟΙΚ 71368.6146 της 8-22 Δεκ.2004 (ΦΕΚ Β΄1894) (Διόρθ.Σφαλμ.στο ΦΕΚ Β΄5/10-1-2005) Περί εφοδιασμού δια ζωνών ασφαλείας αυτοκινήτων οχημάτων που μεταφέρουν, νήπια, μαθητές, στοιχειώδους και δευτεροβάθμιας  εκπαίδευσης. Έχοντας υπόψη: 1. Τις διατάξεις: α. Της παραγράφου 17 του άρθρου 81 του Κώδικα Οδικής Κυκλοφορίας που κυρώθηκε με το Ν. 2696/1999 (Α΄ 57). β. Του άρθρου 29α του νόμου 1558/1985 (Α΄ 137) «Κυβέρνηση και Κυβερνητικά Όργανα» όπως σε αυτό προστέθηκε το άρθρο 27 του ν. 2081/1992 (Α΄ 154) και αντικαταστάθηκε με την παράγραφο 2α του άρθρου 1 του Ν. 2469/1997 (Α΄ 138). Σελ. 350,524 Τεύχος -Σελ.  γ. Της υπ' αριθμ. ΣΤ-31333/1977 (Β΄ 3) απόφασης του Υπουργού Συγκοινωνιών «Περί εφοδιασμού δια ζωνών ασφαλείας αυτοκινήτων που μεταφέρουν μαθητάς και νήπια» όπως αυτή συμπληρώθηκε με την υπ' αριθμ. Α-ΟΙΚ. 51870/4503/9.9.2004 (Β΄ 1442) απόφαση του Υπουργού Μεταφορών και Επικοινωνιών. 2. Την ανάγκη καθιέρωσης ζωνών ασφαλείας, στα αυτοκίνητα οχήματα που μεταφέρουν μαθητές και της δευτεροβάθμιας εκπαίδευσης. 3. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: «1. Αυτοκίνητα οχήματα, που διενεργούν οργανωμένες μεταφορές νηπίων και μαθητών, όλων των βαθμίδων, από και προς τα σχολεία, καθώς και σχολικές και εκπαιδευτικές εκδρομές, φέρουν υποχρεωτικά ζώνες ασφαλείας.» Η παρ.1 , από τη ρύθμιση της οποίας είχαν εξαιρεθεί αρχικά μέχρι την 31-3-2005 τα αστικά λεωφορεία αυτοκίνητα δημόσιας χρήσης που μεταφέρουν μαθητές όλων των βαθμίδων, σύμφωνα με την με αριθ.76088/6674/5-18 Ιαν.2005 (ΦΕΚ Β΄38) απόφ. Υπ.Μεταφορών και Επικοινωνιών, τροποποιήθηκε ως άνω από την με αριθ.Α 8731/687/08/22 Φεβρ.-30 Απρ.2008 (ΦΕΚ Β΄770), όμοια απόφαση.  Σύμφωνα δε με την ίδια ως άνω τροποποιητική απόφαση ορίστηκε ότι: «Στην παραπάνω ρύθμιση δεν υπάγονται τα λεωφορεία αστικού τύπου, όταν μισθώνονται για τη μεταφορά μαθητών όλων των βαθμίδων εκπαίδευσης». 2. Οι ζώνες ασφαλείας πρέπει να πληρούν τις σχετικές τεχνικές προδιαγραφές, να είναι τοποθετημένες σε κατάλληλη θέση και να είναι καλά στερεωμένες επί του καθίσματος ώστε να παρέχουν την επιζητούμενη προστασία και θα χρησιμοποιούνται σε κάθε περίπτωση, μεταφοράς νηπίων, μαθητών, στοιχειώδους και δευτεροβάθμιας εκπαίδευσης, ανεξαρτήτως του μήκους της διαδρομής.  Η ισχύς της απόφασης αυτής αρχίζει από 1.3.2005 Από την έναρξη ισχύος της παρούσας απόφασης, καταργείται η υπ' αριθμ. ΣΤ/31333/1977 (Β΄ 3) και η υπ’ αριθμ. Α-ΟΙΚ. 51870/4503/9.9.2004 (Β΄ 1442) απόφαση του Υπουργού Μεταφορών και Επικοινωνιών. 21.Ζ.ζ.8 Σχολικά Λεωφορεία